દક્ષિણ આફ્રિકાએ ટાસ જીતીને ભારતને પહેલા બેટિંગ કરવા માટે આમંત્રણ આપ્યુ હતુ. ભારતને શિખર ધવન અને રોહિત શર્માએ મળીને સારી શરૂઆત આપી હતી. ફોર્મમાં રહેલો શિખર ધવન ઝડપથી રન બનાવી રહ્યો હતો. ભારતીય ઇનિગ્સની 8મી ઓવરમાં રબાડાએ શિખરને આઉટ કરી ભારતને પહેલો ઝટકો આપ્યો હતો. ત્યાર બાદ રબાડાએ શિખરને અપશબ્દોનો ઉપયોગ કરી બાય-બાયનો ઇશારો કર્યો હતો. તે દરમિયાન ફિલ્ડ એમ્પાયરે તેની ફરિયાદ કરી હતી. ત્યાર બાદ આઇસીસીએ રબાડાને મળતી મેચ ફીનાં 15 ટકા કાપવાનો આદેશ આપ્યો હતો. રબાડાનો આ વ્યવહાર ભારતીય ક્રિકેટ પ્રશંસકોને બિલ્કુલ પસંદ ન આવતા તેમણે સોશિયલ મીડિયામાં રબાડાનાં આ વ્યવહાર પર પોતાનો ગુસ્સો ઢાલવ્યો હતો.